**Előterjesztés**

**Kup Önkormányzat 2015. november 16-i ülésére**

**Tárgy: Helyi Esélyegyenlőségi Program felülvizsgálata**

Tisztelt Képviselő-testület!

A Helyi Esélyegyenlőségi Programot (továbbiakban HEP) a Képviselő-testület 2013. júliusában fogadta el.

A helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII.27.) kormányrendelet 6. §-a alapján 2 évente felül kell vizsgálni. A vizsgálat kiterjed arra, hogy a helyzetelemzés továbbra is helytálló-e, illetve a lejárt határidejű intézkedések teljesítését és eredményeit is felméri.

A felülvizsgálat eredményeként - ha szükséges - módosítja a HEP-et, vagy új esélyegyenlőségi programot készít.

Fentiek alapján a felülvizsgálatot elvégeztük, a helyzetelemzések helytállóak, nincs jelentős változás az érintett területeken.

Az Intézkedési Tervben szerepelő feladatokat felülvizsgálva az alábbiak állapíthatók meg:

Mélyszegénységben élők és romák esélyegyenlősége:

kultúrház felújítása, bővítése - továbbra is folyamatban (pályázat függvényében)

sportpályánál öltöző, WC kialakítása - továbbra is folyamatban (pályázat függvényében)

Gyermekek esélyegyenlősége:

továbbtanulók támogatása: folyamatos, eddig is sikerült már támogatást adni közép- és felsőfokú intézményben tanulóknak is (Arany János Tehetséggondozó Program, Bursa Hungarica Felsőoktatási Önkormányzati Ösztöndíj)

iskolai nyári tábor:a Pápakovácsi Általános Iskolával közösen továbbra a lehetőség marad pályázat útján

védőnői tanácsadó felújítása: további feladat, pályázat esetén megvalósítható

Nők esélyegyenlősége: tájékoztatás anonim telefonos lelkisegélyszolgálatról - megvalósult - az intézkedés törölhető.

Idősek esélyegyenlősége:

Járdák felújítása - továbbra is fenntartandó feladat, pályázati lehetőség esetén megvalósítható

fogyatékkal élők esélyegyenlősége:

középületek akadélymentesítése: pályázati lehetőség hiányában még nem sikerült megvalósítani teljes egészében, de továbbra is fenntartandó feladat

Fentiek alapján a HEP módosítását 1 intézkedéssel kapcsolatban javasoljuk, a nők esélyegyenlőségénél szereplő 1. intézkedés törölhető.

A többi intézkedést javasoljuk érvényben hagyni.

Ennek alapján az alábbiakban módosul a HEP:

1.) A HEP helyzetelemzése fejezet 5.8. pontjában lévő táblázat 1 sora törlésre került.

2.) HEP-IP részletei - megállapodások összegzése? nők célcsoportnál 1 sor törölve

3.) Beavatkozásik megvalósítói, nőkre vonatkozó sornál 1 probléma törlésre kerül.

4.) Intézkedési terv részletes kifejtése, nőkre vonatkozó adatokból 1 sor törölve

5.) Összegző táblázat III. Nők esélyegyenlősége táblázat 1 sora törölve.

Kérem a képviselőket, hogy a fenti javaslatot megvitatni szíveskedjenek.

Határozati javaslat:

Kup Önkormányzat Képviselő-testülete a Helyi Esélyegyenlőségi Program módosításával egyetért. A módosítás a nők esélyegyenlőségére vonatkozó intézkedések közül a "tájékoztatás anonim telefonos lelkisegély szolgálatról" intézkedés törlésre került, mivel megvalósult.

Kérem a képviselő-testülete a módosítás elfogadására.

2015. november 10.

Kissné Szántó Mária

aljegyző